LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL ŽEMĖS ŪKIO MINISTRO 2012 M. balandžio 5 D. ĮSAKYMO NR. 3D-249 „Dėl Lietuvos kaimo plėtros 2007–2013 metų programos priemonės „PELNO NESIEKIANČIOS INVESTICIJOS“ įgyvendinimo taisyklių patvirtinimo“ PAKEITIMO

2017 m. gegužės 10 d. Nr. 3D-320

Vilnius

P a k e i č i u Lietuvos kaimo plėtros 2007–2013 metų programos priemonės „Pelno nesiekiančios investicijos“ įgyvendinimo taisykles, patvirtintas Lietuvos Respublikos žemės ūkio ministro 2012 m. balandžio 5 d. įsakymu Nr. 3D-249 „Dėl Lietuvos kaimo plėtros 2007–2013 metų programos priemonės „Pelno nesiekiančios investicijos“ įgyvendinimo taisyklių patvirtinimo“:

1. Pakeičiu 58.4 papunktį ir jį išdėstau taip:

„58.4. pradėdamas vykdyti tęstinę veiklą pagal Taisyklių 19.5 ir 19.51 papunkčių reikalavimus, sumažino įsipareigotą plotą:

58.4.1. ne daugiau kaip 10 proc. (įskaitant galimą 3 proc. nuokrypį) – investicinė parama susigrąžinama už sumažinto ploto dalį, išreikštą procentine išraiška (suapvalinus iki dviejų skaičių po kablelio pagal matematinę apvalinimo taisyklę);

58.4.2. daugiau kaip 10 proc. (įskaitant galimą 3 proc. nuokrypį) – taikoma 10 proc. investicinės paramos susigrąžinimo sankcija;“.

2. Pakeičiu 58.6 papunktį ir jį išdėstau taip:

„58.6. pradėdamas vykdyti tęstinę veiklą, pareiškėjas nepateikė paraiškos pagal priemones „Agrarinės aplinkosaugos išmokos“ ir „Agrarinė aplinkosauga ir klimatas“.

Žemės ūkio ministras	Bronius Markauskas